Guro Ødegård

Guro Ødegård (født 1967) er en norsk sosiolog, og instituttdirektør ved Velferdsforskningsinstituttet NOVA ved Oslomet – storbyuniversitetet.Ødegårds forskning har særlig beskjeftiget seg med ungdom, demokrati, deltakelse og sivilsamfunn.


== Utdanning og arbeid ==
Ødegård tok i 2009 ph.d.-graden i sosiologi ved Universitetet i Oslo. Samme år ble hun ansatt ved Institutt for samfunnsforskning.
Fra 2015 til 2016 arbeidet Ødegård som senterleder ved Senter for forskning på sivilsamfunn og frivillig sektor. I 2016 ble hun så ansatt som forskningsleder for Seksjon for ungdomsforskning, ved Norsk institutt for forskning om oppvekst, velferd og aldring (NOVA). I oktober 2019 ble Ødegård konstituert direktør for NOVA, og i juni 2020 tiltrådte hun et fireårig åremål som instituttets direktør.Ødegård er siden 2018 medlem av By- og levekårsutvalget - et ekspertutvalg som skal utrede levekårs- og integreringsutfordringer i urbane strøk i Norge.


== Faglig fokus ==
Ødegård er generelt opptatt av ungdomskultur og generasjonsskiller, og forskningen hennes har vært særlig rettet mot ungdom og demokratisk deltagelse. Hun har blant annet undersøkt ungdoms deltagelse i frivillige organisasjoner, politiske partier og ved valg. Ødegård har også forsket på flerkulturelle lokalsamfunn, og på sivilsamfunnets rolle som arena for sosial og politisk integrasjon.


== Forskningsprosjekter ==
Ødegård deltar i følgende forskningsprosjekter:

Barn og unges fritid i et likestillingsperspektiv. Prosjektet skal kartlegge forskning fra de siste ti år (2008-2018) som på ulike måter behandler barn og unges fritid i kombinasjon med kjønn og kjønns-stereotypier. Kunnskapsoppsummeringen skal leveres til UngIDag-utvalget - et offentlig oppnevnt utvalg, som skal utrede likestillings-utfordringer barn og unge møter på ulike arenaer. Utvalget leverer sin innstilling til Barne- og likestillingsdepartementet høsten 2019.Idrettens posisjon i ungdomstida. Ungdatasenteret ved NOVA og Norges idrettshøgskole har inngått et langsiktig forskningssamarbeid for å studere ungdoms idrettsdeltakelse. Målet er å få mer kunnskap om idrettens posisjon og status blant dagens ungdom. Prosjektet ferdigstilles i februar 2020.Ungdata. Ungdata er et kvalitetssikret system for gjennomføring av lokale spørreskjemaundersøkelser blant elever på ungdomstrinnet og i videregående opplæring. Dataene samles i en nasjonal database som er utgangspunkt for mange forskningsprosjekter om ungdom i Norge. Undersøkelsene dekker sentrale sider ved de unges livsstil og livssituasjon, som fritidsaktiviteter, sosialt miljø, helse, rus, kriminalitet, vold og mobbing.Ungdom i endring. Undersøkelse om hvordan sosial ulikhet utspiller seg i ungdomstida, innenfor områder som utdanning, helse, fritid, relasjoner og risikoatferd. En kvalitativ, longitudinell datainnsamling, som bygger på kunnskapen som generes gjennom Ungdata. I undersøkelsen foretas gjentatte intervjuer med 80 ungdommer i fire ulike oppvekstmiljøer i Norge.


== Vitenskapelig publikasjoner ==
Et utvalg av Ødegårds publikasjoner:

Ødegård, Guro; Fladmoe, Audun (2020). Are immigrant youth more likely to be involved in voluntary organizations than their non-immigrant peers are to be engaged in politics? Survey evidence from Norway. Acta Sociologica.
Ødegård, G., J. Bergh and J. Saglie (2020). Why did young Norwegians mobilize: External events or early enfranchisement? In Bergh, J. and J. Eichhorn Lowering the voting age to 16: Learning from real experiences to inform the debate, London: Palgrave Macmillan.
Winsvold, Marte; Ødegård, Guro; Bergh, Johannes (2018). Young councillors — influential politicians or youth alibi? Representation]. Vol. 53.
Ødegård, Guro; Takle, Marianne (2018). Nye former for tilhørighet. Migrantorganisasjoner for barn og ungdom i en norsk sivilsamfunnskontekst. Enjolras, Bernard; Eimhjellen, Ivar (Red.). Fra kollektiv til konnektiv handling? Nye former for samfunnsengasjement og kollektiv handling i Norge. Kapittel 10. s. 271-298. Cappelen Damm Akademisk.
Ødegård, Guro; Svagård, Vegard (2018). Hva motiverer elever til å bli aktive medborgere? Tidsskrift for ungdomsforskning]. Vol. 18.
Hegna, Kristinn; Ødegård, Guro; Seland, Idunn (2018). Ungt medborgerskap. Kunnskap, mobilisering og deltakelse. Tidsskrift for ungdomsforskning]. Vol. 18.
Eimhjellen, Ivar; Steen-Johnsen, Kari; Folkestad, Bjarte; Ødegård, Guro (2018). Changing patterns of volunteering and participation. Enjolras, Bernard; Strømsnes, Kristin (Red.). Scandinavian Civil Society and Social Transformations : The Case of Norway. Kapittel 2. s. 25-65. Springer.
Hegna, Kristinn; Eriksen, Ingunn Marie; Sletten, Mira Åboen; Strandbu, Åse; Ødegård, Guro (2017). Ungdom og psykisk helse - endringer og kontekstuelle forklaringer. Bunting, Mette; Moshuus, Geir (Red.).Skolesamfunnet. Kompetansekrav og ungdomsfellesskap. Kapittel 4. s. 75-94. Cappelen Damm Akademisk.
Takle, Marianne; Ødegård, Guro (2016). When Policy Meets Practice: A Study of Ethnic Community-Based Organizations for Children and Youth. Seeberg, Marie Louise; Gozdziak, Elzbieta M. (Red.). Contested Childhoods: Growing up in Migrancy. Migration, Governance, Identities. Governance. s. 99-117. Springer.
Ødegård, Guro (2016). Ungdom, opprør og tilpasning. Et essay om generasjonsdannelser. Sosiologi i dag. Vol. 46.
Saglie, Jo; Ødegård, Guro; Aars, Jacob (2015). Rekruttering av unge folkevalgte: Nominasjoner, personstemmer og kontekst. Tidsskrift for samfunnsforskning]. Vol. 56.
Ødegård, Guro; Loga, Jill; Steen-Johnsen, Kari; Ravneberg, Bodil (2014). Fellesskap og forskjellighet : integrasjon og nettverksbygging i flerkulturelle lokalsamfunn. ISBN 978-82-7935-355-3. 200 s. Abstrakt forlag.
Ødegård, Guro (2010). Motløs ungdom? : Nytt engasjement i et gammelt demokrati. Opprinnelig levert som forfatterens doktorgradsavhandling ved Universitetet i Oslo, 2009. ISBN 9788281520349.


== Referanser ==


== Eksterne lenker ==
Mer om Guro Ødegård på Oslomet – storbyuniversitetets ansattside